stanford-oval/wikipedia huggingface dataset:
ד'תקי"ג
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דאונטולוגיה

דאונטולוגיה (מן המילה היוונית "δέον" - "חובה") או חובתיות היא תאוריה אתית, אשר לפיה לפעולות מסוימות ישנו ערך מוסרי חיובי או שלילי כשלעצמן, הנפרד מן הערך המוסרי החיובי או השלילי של תוצאותיהן. הדאונטולוגיה מניחה את קיומן של חובות מוסריות א-פריורי, אשר אינן משתנות עם שינוי הנסיבות. השלכה חשובה של גישה זו היא כי אין מטרה המצדיקה את האמצעים, בניגוד לגישות כגישת התועלתנות והתוצאתנות, תאוריות אתיות לפיהן המטרה מצדיקה את האמצעים, מכיוון שהחלטותיו של היחיד נמדדות על פי תוצאותיהן.
הוגי האתיקה הדאונטולוגית

ההוגה החשוב ביותר הקשור במושג הדאונטולוגיה הוא הפילוסוף הגרמני עמנואל קאנט. על פי קאנט מעשים מסוימים אינם מוסריים מכיוון שאינם תואמים את מעמדו של עושה המעשים כיצור חופשי ורציונלי, ולכן אין לעשותם בכל נסיבות שהן. בהתאמה, מעשים המקדמים את מעמדם של עושיהם כיצורים חופשיים ורציונלים צריכים להיות מבוצעים לעיתים קרובות. דיון בגישה זו מצוי בתורתו של קאנט באשר לצו הקטגורי.
תאורטיקנים דאונטולוגים נוספים הם הפילוסוף האנגלי ג'ון לוק והפילוסוף האמריקני בן זמננו ג'ון רולס. על פי לוק, לאנשים ישנן זכויות בלתי ניתנות להפרה שהן חלק ממשפט הטבע, ויש לשפוט את פעולות האדם מבחינה מוסרית על פי המידה שבה הן מכבדות או מפרות זכויות אלו. רולס מבחין בין "טוב" ו"נכון". תאורטיקנים קונסקואנטליסטים טוענים כי מעשה הוא "נכון" (ולפיכך יש לבצעו) אם הוא ממקסם את מידת ה"טוב". לעומתם, רולס, כדאונטולוג, טוען כי ישנם מעשים הממקסמים את ה"טוב" אך עדיין אינם "טובים" מטבעם, ולפיכך אין לבצעם, וזאת אם הם מפרים עקרון דאונטולוגי כפגיעה בזכות, או אי ביצוע חובה, או פגיעה בציווי הקטגורי.
מבקרי האתיקה הדאונטולוגית

פילוסופים תועלתנים רבים מבקרים את האתיקה הדאונטולוגית. ג'רמי בנתם, מראשוני התועלתנים, ביקר את הדאונטולוגיה על היותה גרסה מיופה של מוסריות עממית, וכי העקרונות הבלתי ניתנים להפרה שהדאונטולוגים מייחסים למשפט הטבע או לתבונה האוניברסלית הם עניין של דעה סובייקטיבית בסך הכל. ג'ון סטיוארט מיל טען כי הדאונטולוגים אינם יכולים להגדיר באופן מדויק אילו עקרונות מקבלים עדיפות כאשר ישנה התנגשות בין עקרונות שונים ובין זכויות שונות, ועל כן הדאונטולוגיה אינה יכולה להציע מדריך מוסרי מושלם.
מבקריו של קאנט

אחד מהאתגרים הראשונים שהוצבו בפני המסקנות שאליהן הגיע קאנט הגיע מהפילוסוף השווייצרי בנז'מן קונסטן, אשר טען כי מאחר שאמירת האמת היא ציווי אוניברסלי, על פי התאוריות של קאנט אם יישאל אדם על ידי אדם המבקש לרצוח היכן מצוי קורבנו המיועד, עליו לספר לו את האמת. לאתגר זה נענה קאנט במאמר "על הזכות לכאורה לשקר ממניעים נעלים". בתגובה זו טען קאנט כי אכן זו חובתו של אדם לומר אמת אף למבקש לרצוח, טענה הסותרת את האינטואיציה המוסרית שחשים רבים.
קאנט טען שאמירת האמת לאדם המבקש לרצוח היא מעשה רצוי, מכיוון שלמעשה עצמו יש ערך, ללא קשר לתוצאותיו. לשקר לאדם המבקש לרצוח פירושו להתייחס אליו כאל אמצעי להשגת מטרה אחרת, דבר שאינו מוסרי מכיוון שמדובר בפעולה הפועלת לפי ציווי שאינו אוניברסלי. יתרה מכך, אין לדעת מה יקרה בעתיד. ייתכן שאם תשקר לגבי מקומו של הקורבן אותו מחפש האדם המבקש לרצוח, תהיה אחראי לתוצאות השקר, אם ימצא האדם המבקש לרצוח קורבן אחר במקום אותו חיפש את קורבנו המיועד המקורי, או אם יימצא הקורבן במקרה במקום אליו שלחת את האדם המבקש לרצוח, כאשר חשבת שהוא נמצא במקום אחר. פילוסופים נאו-קאנטיאנים מוסיפים כי בכל מקרה אין לך אחריות מוסרית למעשי האדם המבקש לרצוח, והיא מוטלת על האדם המבקש לרצוח  בלבד. אם תאמר את האמת, יוכל האדם המבקש לרצוח לחזור בו ולהחליט שלא לבצע את הרצח; אך לך אסור לבצע מעשה בלתי-מוסרי.
יש הטוענים כי גישתו של קאנט אינה יכולה להביא להכרעה במקרה של סתירה בין שני ערכים. למשל, כאשר עליך לגנוב על מנת לקיים הבטחה. קנטיאנים טוענים כי הבטחה לגנוב היא כשלעצמה מעשה שאינו מוסרי. העובדה כי אדם ביצע מעשה בלתי מוסרי בעבר אינה משחררת אותו מחובתו לנהוג באופן מוסרי בעתיד.
ראו גם

פרגמטיזם
הערות שוליים

↑  החלטות האקדמיה בישיבתה האחרונה (אייר תשפ"ב, מאי 2022), באתר האקדמיה ללשון העברית, ‏9 ביוני 2022
↑  וכן את העמדה של המוסר ביהדות על פי המובא בתלמוד בבלי, מסכת יבמות, דף ס"ה, עמוד ב': "ואמר רבי אילעא משום רבי אלעזר ברבי שמעון מותר לו לאדם לשנות בדבר השלום... רבי נתן אומר מצווה (לשנות מפני השלום)...
| --- | --- |
בקרת זהויות :  NLI: 987007291833905171  LCCN: sh00007507
דיוק דומונט

| --- | --- |

 לידה:  27 באוגוסט 1982 (בן 42) לונדון, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-2006 
 סוגה:  מוזיקת האוס, טק האוס, דיפ האוס, מוזיקת דאנס אלקטרונית 
 שפה מועדפת:  אנגלית 
 חברת תקליטים:  יוניברסל מיוזיק גרופ 
 dukedumont.com
 
אדם ג'ורג' דיימנט (באנגלית: Adam George Dyment; נולד ב-27 באוגוסט 1982), הידוע בשם הבמה שלו, דיוק דומונט (Duke Dumont), הוא די ג'יי ומפיק מוזיקלי בריטי.
קריירה

ב-18 ביולי 2007, הוא הוציא את המיני-אלבום הראשון שלו, Regality.
ב-1 באוגוסט 2008, הוא הוציא את המיני-אלבום השני שלו, The Dominion Dubs.
באפריל 2010, הוא הפיק את אלבום הרמיקס FabricLive.51 של מועדון הלילה פאבריק (אנ').
ב-21 במאי 2012, הוא הוציא את המיני-אלבום השלישי שלו, For Club Play Only Pt. 1.
ב-17 בספטמבר 2012, הוא הוציא את המיני-אלבום הרביעי שלו, For Club Play Only Pt. 2.
ב-14 בינואר 2013, הוא הוציא, בשיתוף פעולה עם KABBA (אנ'), את הסינגל "Need U (100%)". הסינגל הגיע, בשיאו, למקום הראשון במצעד הסינגלים הבריטי ובמצעד הדאנס הבריטי. השיר היה מועמד לפרס גראמי בקטגוריית הקלטת הדאנס/אלקטרונית הטובה ביותר.
ב-13 בינואר 2014, הוא הוציא, בשיתוף פעולה עם ג'קס ג'ונס, את הסינגל "I Got U". הסינגל הגיע, בשיאו, למקום הראשון במצעד הסינגלים הבריטי ובמצעד הדאנס הבריטי. השיר היה מועמד לפרס גראמי בקטגוריית הקלטת הדאנס/אלקטרונית הטובה ביותר. כמו כן, השיר היה מועמד לפרס המוזיקה הבריטית בקטגוריות סינגל בריטי ווידאו בריטי.
ב-28 ביולי 2014, הוא הוציא את המיני-אלבום החמישי שלו, For Club Play Only Pt. 3.
ב-31 באוגוסט 2014, הוא הוציא את הסינגל "Won't Look Back". הסינגל הגיע, בשיאו, למקום השני במצעד הסינגלים הבריטי ובמצעד הדאנס הבריטי.
ב-16 בספטמבר 2014, הוא הוציא את המיני-אלבום השישי שלו, EP1.
ב-14 ביוני 2015, הוא הוציא את הסינגל "The Giver (Reprise)". הסינגל הגיע, בשיאו, למקום ה-32 במצעד הסינגלים הבריטי ולמקום השמיני במצעד הדאנס הבריטי.
ב-31 ביולי 2015, הוא הוציא את הסינגל "Ocean Drive". הסינגל הגיע, בשיאו, למקום ה-42 במצעד הסינגלים הבריטי ולמקום ה-13 במצעד הדאנס הבריטי.
ב-2 באוקטובר 2015, הוא הוציא את המיני-אלבום השביעי שלו, Blasé Boys Club Pt. 1.
ב-23 בנובמבר 2015, נודע כי הוא הפיק את השיר "Every Day Is a Holiday" של קייטי פרי.
ב-5 באוגוסט 2016, הוא הוציא את המיני-אלבום השמיני שלו, For Club Play Only Pt. 4.
ב-19 במאי 2017, נודע כי הוא היה אחד מהכותבים והמפיקים של השיר "Swish Swish" של קייטי פרי וניקי מינאז'.
ב-28 בספטמבר 2018, הוא הוציא את המיני-אלבום התשיעי שלו, For Club Play Only Pt. 5.
ב-22 בפברואר 2019, הוא הוציא את המיני-אלבום העשירי שלו, For Club Play Only Pt. 6.
ב-17 באפריל 2020, הוא הוציא את אלבום האולפן הראשון שלו, Duality.‏
ב-21 במאי 2021, הוא הוציא את המיני-אלבום ה-11 שלו, For Club Play Only Pt. 7.
הערות שוליים

↑  "56th Annual GRAMMY Awards Nominees". Grammy.org. ארכיון מ-2012-07-16. נבדק ב-2022-10-07.
↑  Crossan, Jamie (23 במרץ 2014). "Duke Dumont tops Official UK Singles Chart with 'I Got U'". ארכיון מ-2022-07-09. נבדק ב-2022-10-07. {{cite web}}:  (עזרה)
↑  "57th Annual GRAMMY Awards Winners and Nominees". אורכב מ-המקור ב-1 בדצמבר 2011. {{cite web}}:  (עזרה)
↑  Tryon, Oliver (16 במרץ 2020). "Duke Dumont to release debut album 'Duality' April 17th". Cultr. ארכיון מ-2020-03-19. נבדק ב-12 באפריל 2020. {{cite web}}:  (עזרה)
| --- | --- |
בקרת זהויות :  GND: 1210303558  LCCN: n2014052945  MusicBrainz: 6060d1bb-94f8-4863-89b9-425487f2f6b2  VIAF: 310615401   WorldCat (עם VIAF): 310615401
האגודה הבין-לאומית למרכזי הערים

| --- | --- |

 מדינה:  ארצות הברית 
 מטה הארגון:  וושינגטון הבירה, ארצות הברית
 תקופת הפעילות:  2011–הווה (כ־13 שנים)
 www.ida-downtown.org
 
האגודה הבין-לאומית למרכזי הערים (אנגלית: International Downtown Association - IDA) היא ארגון בין-לאומי המוקדש למרכזי הערים ברחבי העולם. מטרת הארגון היא לתת כלים שיאפשרו שיפור התחבורה, המגורים התיירות, והעסקים בעיר באמצעות למידה של המבנה העירוני של הנקודות המרכזיות בערים ועל המבנה הארגוני של מרכז עסקים ראשי ושל האזור הסובב אותו. הארגון נוסד בשנת 2011 וממוקם בעיר וושינגטון הבירה, ארצות הברית ומשתף פעולה עם מוסדות אקדמאיים ברחבי ארצות הברית ובעולם. הארגון מוציא לאור מגזין חודשי בנושא המחקר אודות מרכזי הערים ברחבי ארצות הברית ומארגן כנסים בין-לאומיים בנושא. בנוסף הארגון מאגד תחתיו ארגונים נוספים העוסקים וקשורים למרכזי הערים בעולם בנושא.
ד'תקי"ז

ד'תקי"ז (4517)  היא שנה עברית  אשר  החלה ביום א' בתשרי, אור ל-30 באוגוסט 756 (לפי הלוח היוליאני, שהיה נהוג אז), והסתיימה ביום כ"ט באלול, 18 בספטמבר 757. שנה מסוג בשז, היא מעוברת, ואורכה 385 ימים. זו שנה שנייה לשמיטה.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
האגודה הבין-לאומית של לוחמי אש

סמליל האגודה
האגודה הבין-לאומית של לוחמי אש (באנגלית: International Association of Fire Fighters בראשי תיבות IAFF) היא איגוד מקצועי המייצג את הכבאים המקצועיים בארצות הברית ובקנדה.
הארגון הוקם בשנת 1918 ומסונף אל "ארגון העבודה האמריקאי" בארצות הברית ואל "קונגרס העבודה הקנדי". בסיסו של הארגון הוא בוושינגטון הבירה בארצות הברית, וחברים בו כ-300,000 חברים ועוד 3,200 נציגים מקומיים בארצות הברית וקנדה.
בשנים האחרונות פתח הארגון במגעים עם איגודי כבאות במדינות אנגלו-סקסוניות כגון: בבריטניה, באוסטרליה ובניו זילנד, בתוך כך מקווים בארגון להרחיב את שיתוף הפעולה עם ארצות נוספות כדי לחזק את מעמדו כארגון בין-לאומי.
כיום הארגון משמש  אחד משירותי החירום הראשיים של צפון-אמריקה ביחד עם חוקים ועם ועדות מומחים העוסקים בתחום ומייעצים גם לגבי טיפול בחומרים מסוכנים. בנוסף עובדים בארגון גם צוותים רפואיים לעזרה ראשונה ופרמדיקים.
דייזי פואנטז

| --- | --- |

 לידה:  17 בנובמבר 1966 (בת 57) הוואנה, קובה 
 מדינה:  ארצות הברית, קובה, ספרד 
 השכלה:  המכללה הקהילתית ברגן  תיכון הריסון  נושאות המטוסים מסדרת נימיץ 
 תקופת הפעילות:  מ-1988 
 בן או בת זוג:  טימותי אדמס (1991–1995)  ריצ'רד מרקס (2015–?)   לואיס מיגל (1995–1998) 
 www.daisyfuentes.com
 
דייזי פואנטז (בספרדית: Daisy Fuentes; נולדה ב-17 בנובמבר 1966) היא מנחת טלוויזיה ודוגמנית קובנית-אמריקאית.
ביוגרפיה

פואנטז נולדה בקובה לאם ספרדייה ולאב קובני ולה אחות אחת. כשהייתה בת שלוש עברה עם משפחתה לספרד ומיד לאחר מכן לניו ג'רזי. היא החלה לדגמן בבית הספר התיכון וכשלמדה בקולג' החלה להגיש את תחזית מזג האוויר בסניף של ערוץ טלמונדו בניו יורק.
ב-1988 החלה להנחות תוכנית של מוזיקה ספרדית בערוץ MTV (היא המגישה הלטינית הראשונה בערוץ) ואת תוכנית האופנה "בית הסגנון".
היא דגמנה עבור רבלון, שמפו פנטן, אמריקן אקספרס ועוד. הנחתה את טקס פרסי המדיה הלטינית אמריקאית, ואת תחרויות מיס תבל, מיס ארצות הברית ומיס הנוער של ארצות הברית.
היא שיחקה תפקידי אורח במספר סדרות טלוויזיה, בין היתר ב"משמר המפרץ". מ-1991 עד 1995 הייתה נשואה לשחקן טימותי אדמס.
גריסלדה בלנקו

| --- | --- |

 לידה:  15 בפברואר 1943 קרטחנה, קולומביה 
 נרצחה:  3 בספטמבר 2012 (בגיל 69) מדיין, קולומביה 
 שם לידה:  אנה גריסלדה
 מדינה:  קולומביה 
 
גריסלדה בלנקו (בספרדית: Griselda Blanco Restrepo; ‏15 בפברואר 1943 - 3 בספטמבר 2012), הידועה בשמות "הסנדקית" או "האלמנה השחורה", הייתה ברונית סמים קולומביאנית, שעסקה בסחר בסמים המבוסס על קוקאין והייתה אישיות בולטת בעולם התחתון של מיאמי במהלך שנות ה-70 של המאה ה-20. הייתה חלק מקרטל מדיין הידוע לשמצה. בלנקו נרצחה במדיין ב-3 בספטמבר 2012, בגיל 69.
ראשית חייה

גריסלדה בלנקו רסטרפו נולדה בקרטחנה, קולומביה. היא ואמה, אנה בלנקו, עברו למדיין כשהייתה בת שלוש, ושם נחשפה לאורח חיים פלילי בגיל צעיר. אהובה לשעבר של בלנקו, צ'ארלס קוסבי, סיפר כי בגיל 11 היא חטפה, ניסתה לפדות כספי כופר, ובסופו של דבר ירתה בילד ממשפחה עשירה משכונה בקרבת ביתה. בלנקו הפכה לכייסת לפני שהייתה בת 13. כדי לברוח מהתעללות המינית של החבר של אמה, היא ברחה מהבית בגיל 19 ועסקה בגנבות במדיין עד גיל 20. כמו כן, משערים שהיא עסקה בזנות כדי לפרנס את עצמה כלכלית בתקופה זו, אם כי בלאנקו הכחישה זאת.
עסקי סמים

עסקי הברחת הסמים בין דרום אמריקה לארצות הברית, שהקימה בלנקו בשנות ה-70 וניהלה עד למעצרה בשנת 1985, הפכו אותה לאחת הנשים העשירות בעולם. היא הייתה המנטורית של ברון הסמים הקולומביאני הידוע לשמצה, פבלו אסקובר.
בשנת 1964 היגרה בלנקו באופן בלתי חוקי לארצות הברית בשם בדוי, כשברשותה ניירות מזויפים, והתיישבה בקווינס, ניו יורק עם שלושת ילדיה ובעלה. עד מהרה הקימה שם את עסקי הסמים. לאחר כמה שנים נמלטה מאימת הדין לקולומביה כדי לא לעמוד לדין בגין סחר בסמים. לאחר מכן חזרה לארצות הברית והפכה למלכת מלחמות הסמים העקובות מדם של מיאמי. בשנת 1985 נתפסה בלנקו וריצתה 20 שנות מאסר. עם שחרורה גורשה לקולומביה.
חזרתה למיאמי הייתה במקביל לתחילתם של סכסוכים ציבוריים אלימים, כולל מאות מקרי רצח בשנה, שהתרחשו באזור מיאמי במהלך שנות ה-80. המאמץ של רשויות אכיפת החוק להפסיק את זרם סחר הקוקאין למיאמי הוביל להקמתה של יחידת CENTAC 26 (היחידה הטקטית המרכזית), יחידת פעולה משותפת בין משטרת מיאמי-דייד עם המנהל לאכיפת הסמים (DEA).
לפי הערכות, יזמה בלנקו מאות מעשי רצח. היא השתמשה ברוצחים רכובים על אופנועים. היה זה אחד מסימני ההיכר של פעילות הקרטל שלה. בלנקו הפכה גם לגיבורה פמיניסטית בחוגים מסוימים כדוגמה לשוויון נשים, בתעשיית הסמים הבלתי חוקיים ותפקידה הפלילי אפוא היה מוגזם מאוד. זו הייתה תקופה שבה קוקאין נסחר יותר מאשר קנאביס.
רשת ההפצה, שהתפרסה על פני ארצות הברית, הרוויחה 80 מיליון דולר לחודש.
מעצרה

ב-17 בפברואר 1985 בלנקו נעצרה בביתה על ידי ה-DEA והואשמה בקשירת קשר לייצור, ייבוא והפצה של קוקאין. התיק שלה עבר למשפט בבית המשפט הפדרלי בניו יורק, שם נמצאה אשמה ונידונה ל-15 שנים.
בזמן ריצוי עונשה, היא הואשמה בנוסף בשלושה סעיפי רצח בכוונה תחילה על ידי מדינת פלורידה. התביעה עשתה עסקה עם אחד מהרוצחים השכירים המהימנים ביותר של בלנקו, חורחה איילה, שהסכים להעיד שהיא הורתה לו לבצע את הרציחות. עם זאת, התיק קרס עקב עניינים טכניים הנוגעים לשערוריית מין טלפונית בין איילה לשתי מזכירות שעבדו בפרקליטות. ב-1998, הודתה בלנקו בשלוש עבירות של רצח מדרגה שנייה ונידונה ל-20 שנות מאסר, שירוצו במקביל. בשנת 2002, בלנקו, שעישנה כל חייה ונאבקה במשקלה, לקתה בהתקף לב בכלא.
בשנת 2004, לאור בעיות הבריאות המתמשכות שלה, היא קיבלה שחרור מטעמי בריאות מהכלא וגורשה למדיין, שם חיה חיים שקטים. לפני הירצחה ב-2012, היא נראתה במאי 2007 בנמל התעופה של בוגוטה.
חיים אישיים

לבלנקו היו ארבעה בעלים וארבעה ילדים. בעודה נערה, היא התחתנה עם בעלה הראשון, קרלוס טרוחיו. לפני שלבלנקו מלאו 21 נולדו לזוג שלושה בנים. בהמשך הם התגרשו, ועל פי ההערכה, הורתה בלנקו על רציחתו של בעלה לשעבר.
בנה הצעיר, מייקל קורליאונה בלנקו (על שם דמות מהסרט הסנדק), נולד לה עם בעלה השלישי, דאריו ספולוודה. ספולוודה עזב אותה ב-1983, חזר לקולומביה, וחטף את מייקל לאחר סכסוך על משמורת עם בלנקו. בלנקו שילמה כדי להתנקש בחייו של ספולוודה בקולומביה, ובנה חזר אליה בארצות הברית.
לפי ה"מיאמי ניו טיימס", "אביו ואחיו הגדולים של מייקל נהרגו כולם לפני שהגיע לבגרות. אמו הייתה בכלא במשך רוב שנות ילדותו ונערותו, והוא גודל על ידי סבתו מצד אמו ואפוטרופוסים חוקיים". בשנת 2012 הוכנס מייקל למעצר בית לאחר גזר דין על שתי עבירות פליליות של סחר בקוקאין וקשירת קשר לסחר בקוקאין. הוא הופיע בפרק מ-2018 בסדרת הטלוויזיה התיעודית "Evil Lives Here, כדי לספר על ילדותו הבודדה. בשנת 2019, הוא הוצג בסדרת הטלוויזיה התיעודית Cartel Crew, העוקבת אחר צאצאיהם של ברוני הסמים. הוא גם מנהל מותג בגדים, "Pure Blanco".
לדברי מייקל, אימו גילתה את הדת מחדש בשנותיה האחרונות.
ההתנקשות בחייה

ב-3 בספטמבר 2012 צעדו בלנקו וכלתה ההרה לאטליז קרדיסו בפינת רחוב 29 בעיר מדיין. כשיצאו מביתה, ירה בה מתנקש רכוב על אופנוע פעמיים והרג אותה. הירי מאופנוע בנהיגה חיקה את סגנון ההתנקשות שיוחס לבלנקו בתקופת שלטונה בשוק הסמים במיאמי.
תרבות פופולרית

דמותה של בלנקו הוצגה במרכזם שלמספר סרטים תיעודיים, סדרות, סרטים ושירים, בהם:
בשנת 2010, הראפר פלורידה ג'קי-או הוציא מיקסטייפ "La Madrina - Griselda Blanco".
השחקנית הקולומביאנית לוסס ולאסקס גילמה את דמותה בסדרת הטלוויזיה פבלו אסקובר משנת 2012, אדון הסמים כדמותה של גרסיאלה רוחאס.
בשנת 2012, הראפר האמריקאי וסטסייד גאן הקים חברת תקליטים בשם גריזלדה רקורדס, על שמה של בלנקו.
בשירו של מיק מיל מ-2012 "Believe It", ריק רוס שר, "נוחי בשלום על משכבך בשלום גריסלדה בלנקו".
ברמיקס הלא רשמי של ניקי מינאז' מ-2019 ל-Suge של דה-בייבי, מינאז' מתייחסת לבלנקו בשורה הפותחת.
בסרט הביוגרפי Cocaine Godmother, שהוקרן בבכורה בשנת 2018 בערוץ Lifetime, מגלמת קתרין זיטה-ג'ונס את דמותה.
"Griselda Blanco", שיר של הראפרים הקנדים Drill Pengz ו־Two Two, זכה באלבום פלטינה בקנדה.
"גריסלדה בלנקו", מופיעה ברומן זוכה פרס בוקר של מרלון ג'יימס לשנת 2014 A Brief History of Seven Killings.
הראפר הקוריאני-קנדי פול בלנקו יצר את שם הבמה שלו על שם גריסלדה בלנקו, בעקבות הטרנד של ראפרים דריל בשיקגו של בעלי שמות של ברוני סמים.
בשנת 2018, הראפרים הצרפתים בובה ומייס הלחינו שיר בשם "מדרינה", המתייחס לסוחרת הסמים המפורסמת.
שיר הראפ "Slime Belief" של YoungBoy Never Broke Again מ-2018 מתייחס לגריסלדה מספר פעמים בפזמון.
בגרסה מוקדמת שהודלפה לשיר "Famous" של קניה וסט מ-2016, יאנג ת'אג מזכיר את בלנקו.
ב-2023 שודרה בנטפליקס סדרה בת 6 פרקים גריסלדה. את בלנקו מגלמת סופיה ורגרה.
ה'ע"ו

ה'ע"ו (5076)  היא שנה עברית  אשר  החלה ביום א' בתשרי, אור ל-1 בספטמבר 1315 (לפי הלוח היוליאני, שהיה נהוג אז), והסתיימה ביום כ"ט באלול, 17 בספטמבר 1316. שנה מסוג בחה, היא מעוברת, ואורכה 383 ימים. זו שנה ראשונה לשמיטה.
לדעת רוב הראשונים זוהי שנת היובל.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
הערות שוליים

↑  ראה למשל בעל המאור עבודה זרה ט:
היסטוריה של עם ישראל
ה'פ"ב

ה'פ"ב (5082)  היא שנה עברית  אשר  החלה ביום א' בתשרי, אור ל-24 בספטמבר 1321 (לפי הלוח היוליאני, שהיה נהוג אז), והסתיימה ביום כ"ט באלול, 12 בספטמבר 1322. שנה מסוג הכז, איננה מעוברת, ואורכה 354 ימים. זו שנת שמיטה.
אירועים

א' בתשרי - הפעם האחרונה שתקופת שמואל נפלה בתאריך זה
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דב הלר (חזן)

| --- | --- |

החזן דובלה הלר
 לידה:  1975 (בן 49 בערך) מאה שערים, ירושלים
 מוקד פעילות:  ישראל
 עיסוק:  חזן
דב (דובל'ה) הלר (נולד בשנת תשל"ו, 1975) הוא חזן ישראלי.
ביוגרפיה

נולד בשכונת מאה שערים בירושלים, למשפחה המשתייכת לחסידות קרלין-סטולין. נינו של המקובל הרב משה יאיר וינשטוק.
היה בעלים של חברת מחשבים פי סי פלוס.
הלר גדל בבית מוזיקלי בו ספג חזנות ומוזיקה יהודית. הלר הוא בעל קול באריטון לירי דרמטי. הוא מבצע קטעי חזנות, וכן שירים ביידיש ושירים ישראליים וחסידיים. הוא שימש שלוש שנים כחזן במונטריאול, קנדה, בקהילת "שומרים לבוקר". כמו כן הופיע בבתי כנסת רבים בישראל ובעולם, בהם בית הכנסת הגדול בירושלים, בית הכנסת הגדול בנתניה, בית הכנסת בשטוטגרט שבגרמניה, בית הכנסת דה שול במיאמי שבפלורידה, בית הכנסת בית אל בברוקלין-ניו יורק, באוקראינה ועוד. הוא הופיע בקונצרטים עם חזנים יצחק מאיר הלפגוט, בן ציון מילר ויעקב מוצן.
הלר יוצג בעבר על ידי FDD פרודקשיין וכיום הוא עובד בצורה פרטית.
נשוי ואב לשמונה ילדים. אחיו הוא הצייר מוטי הלר.
הערות שוליים

↑  ריאיון עם דוב הלר, באתר מתוך סדרת חסידישקייט, מובא רדיו קול חי
| --- | --- |
בקרת זהויות :  NLI: 987007401777905171  VIAF: 9289153532488348820009   WorldCat (עם VIAF): 9289153532488348820009
ד'תקט"ו

ד'תקט"ו (4515)  היא שנה עברית  אשר  החלה ביום א' בתשרי, אור ל-23 בספטמבר 754 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 755. שנה מסוג בחג, איננה מעוברת, ואורכה 353 ימים. זו שנת שמיטה.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ד'תקי"ב

ד'תקי"ב (4512)  היא שנה עברית  אשר  החלה ביום א' בתשרי, אור ל-25 בספטמבר 751 (לפי הלוח היוליאני, שהיה נהוג אז), והסתיימה ביום כ"ט באלול, 13 בספטמבר 752. שנה מסוג זשג, איננה מעוברת, ואורכה 355 ימים. זו שנה רביעית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ד'תק"ף

ד'תק"ף (4580)  היא שנה עברית  אשר  החלה ביום א' בתשרי, אור ל-24 בספטמבר 819 (לפי הלוח היוליאני, שהיה נהוג אז), והסתיימה ביום כ"ט באלול, 12 בספטמבר 820. שנה מסוג זשג, איננה מעוברת, ואורכה 355 ימים. זו שנה שנייה לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'ע'

ה'ע' (5070)  היא שנה עברית  אשר  החלה ביום א' בתשרי, אור ל-6 בספטמבר 1309 (לפי הלוח היוליאני, שהיה נהוג אז), והסתיימה ביום כ"ט באלול, 26 באוגוסט 1310. שנה מסוג זשג, איננה מעוברת, ואורכה 355 ימים. זו שנה שנייה לשמיטה.
נולדו

כ"ב באלול – רבי יהושע הנגיד, נגיד יהודי מצרים ודור חמישי לרמב"ם. אחרון הנגידים המיימונים במצרים. (נפטר בה'קט"ו)
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דאונטאון הונולולו

| --- | --- |

דאונטאון הונולולו
 מידע
 עיר:  הונולולו
 קואורדינטות:  21°18′12″N 157°51′26″W﻿ / ﻿21.303333333333°N 157.85722222222°W﻿ / 21.303333333333; -157.85722222222
 he
 
דאונטאון הונולולו (באנגלית: Downtown Honolulu) הוא המרכז ההיסטורי, הכלכלי ומרכז הממשל של העיר הונולולו, בירת מדינת הוואי שבארצות הברית. אזור דאונטאון הונולולו נתחם בנחל נו'אנו ממערב, בשדרת וורד ממזרח, בשדרת ויניארד מצפון, ובנמל הונולולו מדרום. האזור מכיל מבנים ומתחמים מודרניים והיסטוריים רבים.
תתי אזורים

ניתן לחלק את אזור דאונטאון הונולולו לארבעה תתי אזורים שלכל אחד מהם מוקד מרכזי משלו ושילוב של מבנים עם תכלית שונה. האזורים הללו הם מחוז הקפיטול, מחוז העסקים המרכזי, אזור הצ'יינה טאון ואזור קו המים.
תתי אזורים > מחוז הקפיטול

אזור מחוז הקפיטול (Capitol District) מכיל את רוב מבני הממשל הפדרלי, ממשל המדינה והממשל העירוני. הפעילות של הגופים הללו מרכוז בעיקר במבנה של קפיטול המדינה, בארמון יולני ובניין עיריית הונולולו. אזור זה נתחם ברחוב ריצ'רדס ממערב, בשדרת וורד ממזרח, שדרות ויניארד מצפון וברחוב נימיץ מדרום.
תתי אזורים > אזור עסקים מרכזי

הפעילות של אזור העסקים המרכזי (Central Business District) מרוכזת בעיקר לאורך רחוב בישופ ובמרכז הקניות "פורט סטריט". אזור העסקים המרכזי נתחם בשדרות נו'אנו, רחוב נימיץ, רחוב ריצ'רדס ושדרת ויניארד. אזור זה מכיל את רוב בנייני המטה של החברות הגדולות ביותר שפועלות בהוואי וכמו גם את רוב גורדי השחקים של הוואי.
תתי אזורים > צ'יינה טאון

שכונת צ'יינה טאון (Chinatown), הממוקמת בין נחל נו'אונו ושדרת נו'אונו, הוא מרכז הפעילות של הקהילה הסינית בהוואי. אחד מהמקומות המרכזיים באזור זה הוא השוק הפתוח של צ'יינה טאון. האזור שממוקם מסביב לשדרת נו'אונו הפך עם השנים למרכז הפעילות של אמנים רבים.
תתי אזורים > אזור קו המים

אזור קו המים של הונולולו (Waterfront) כולל בין היתר את הבניין מגדל אלוהה, שהיה בעבר הבניין הגבוה ביותר בהוואי אשר לצדו עגנו ספינות שייט לפני שהמשיכו לשוט לעבר ארצות הברית היבשתית. בהווה ספינות השייט עוגנות במקום זאת בנמל הונולולו.
ממשל ותשתיות

משטרת הונולולו מפעילה את מטה המשטרה "אלאפאי" ואת תחנת המשטרה באזור דאונטאון הונולולו.
שירות הדואר של ארצות הברית מפעיל את מרכז הדואר של הונולולו ברחוב מרצ'נט 335.
גלריית תמונות

פארק חוף קאקאקו
הכניסה למרכז הקניות אלוהה טאוור מרקאפלייס
מגדל אלוהה
דייזי דאורה

| --- | --- |

 לידה:  26 בפברואר 1913 פוטסדאם, הקיסרות הגרמנית 
 פטירה:  12 ביוני 2010 (בגיל 97) מינכן, גרמניה 
 מדינה:  גרמניה גרמניה
 תקופת הפעילות:  מ-1928 
 בן או בת זוג:  אוסקר שליטר 
 פרסים והוקרה:  מיס גרמניה (1931) 
 פרופיל ב-IMDb
 
דייזי דאורה (בגרמנית: Daisy D'ora; ‏26 בפברואר 1913 – 12 ביוני 2010) הייתה שחקנית גרמנייה.